Imtella' April 29, 2021 It-tieni mewġa tal-Covid-19 għamlet ħerba sħiħa fl-ibliet tal-Indja bħal Delhi, Mumbai, Lucknow u Pune. Saħansitra, il-funerali bdew isiru fil-parkeġġi minħabba n-nuqqas ta' spazju li hemm fl-isptarijiet u fil-krematorji. Il-pandemija qattiela issa laqtet ukoll l-irħula u minkejja l-qerda li qed tagħmel, dan mhux qed jiġi rrap p urtat biżżejjed. Nhar ta' Tlieta, Rajesh Soni qatta' tmien sigħat sħaħ i ġorr lil missieru minn sptar għall-ieħor fid-distrett ta' Kota fl-istat ta' Rajhastan permezz ta' tuk-tuk, vettura ta' trasport bi tliet roti. Lanqas ambulanza ma sab disponibbli. Fil-ħamsa ta' filgħaxija spiċċa qata' qalbu biex isib sodda lil missieru f'xi sptar. Minkejja l-isforzi li għamel, kien kollu għalxejn. Saħħet missieru baqgħet sejra għall-agħar. Spiċċa biex ħalla l-ħajja ta' missieru f'idejn Alla u flimkien miegħu rritorna d-dar. Rajesh tah i l-mediċina mid-dar imma fil-fond ta' qalbu jħoss li missieru mhux se jkampa. Huwa sostna li hu u missieru tħallew fit-triq bħall-animali għall-qatla. Rajesh mhuwiex persuna finanzjarjament stabbli. Stqarr li nefaq kulma kellu biex ħallas l-isptarjiet u l-mezzi tat-trasport sabiex jipprova jsalva l-ħajja ta' missieru. Issa se jkollu jissellef il-flus biex jixtri ċilindru tal-ossiġnu għall-missieru ħalli jużah id-dar. Stejjer bħal ta' Rajesh saru komuni f'Delhi, l-aktar belt milquta fl-Indja. Sitwazzjoni ji et bħal dawn issa qed iseħħu wkoll fl-irħula madwar l-Indja.